CELEX: E2011P0006
Language: da
Date: 2011-03-09 00:00:00
Title: Sag anlagt den 9. marts 2011 af VTM Fundmanagement AG mod EFTA-Tilsynsmyndigheden (Sag E-6/11)

5.5.2011   
            
            
               DA
            
            
               Den Europæiske Unions Tidende
            
            
               C 135/13
            
         Sag anlagt den 9. marts 2011 af VTM Fundmanagement AG mod EFTA-Tilsynsmyndigheden
   (Sag E-6/11)
   2011/C 135/07
   VTM Fundmanagement AG ved Dr. Michael Sánchez Rydelski, advokat, Steptoe & Johnson LLP, Avenue Louise 240, 1050 Bruxelles, Belgien, og Dr. Hans-Michael Pott, advokat, Sernetz Schäfer Rechtsanwälte, Berliner Allee 10, 40212 Düsseldorf, Tyskland, som befuldmægtigede, har den 9. marts 2011 anlagt sag mod EFTA-Tilsynsmyndigheden ved EFTA-Domstolen.
   Fundmanagement AG har nedlagt følgende påstande:
   
               1)
            
            
               EFTA-Tilsynsmyndighedens afgørelse nr. 416/10/KOL af 3. november 2010 om beskatning af investeringsinstitutter i henhold til skatteloven i Liechtenstein annulleres,
            
         
               2)
            
            
               subsidiært, artikel 3 og 4 i EFTA-Tilsynsmyndighedens afgørelse nr. 416/10/KOL af 3. november 2010 annulleres, i det omfang de kræver tilbagesøgning af den støtte, der er omhandlet i afgørelsens artikel 1,
               og
            
         
               3)
            
            
               EFTA-Tilsynsmyndigheden tilpligtes at betale sagens omkostninger.
            
         
      Retlige og faktiske omstændigheder samt anbringender:
   
   
               —
            
            
               I EFTA-Tilsynsmyndighedens afgørelse nr. 416/10/KOL af 3. november 2010 blev det fastslået, at de støtteforanstaltninger, som Liechtensteins myndigheder har gennemført til fordel for investeringsselskaber, og som blev ophævet med virkning fra den 30. juni 2006, ikke var forenelige med EØS-aftalens artikel 61, stk. 1.
            
         
               —
            
            
               EFTA-Tilsynsmyndigheden fastslog endvidere, at den påståede støtte udgjorde ulovlig støtte, der skulle tilbagesøges fra de investeringsselskaber, der havde modtaget den fra den 15. marts 1997 til den dato, hvor støttemodtagerne sidst var omfattet af skattefritagelserne, der blev ophævet i 2006.
            
         
               —
            
            
               Sagsøgeren gør gældende, at EFTA-Tilsynsmyndigheden:
               
                           —
                        
                        
                           begik en fejl, da den anvendte EØS-aftalens artikel 61, stk. 1,
                        
                     
                           —
                        
                        
                           begik en fejl ved at pålægge tilbagesøgning af den påståede ulovlige støtte,
                        
                     
                           —
                        
                        
                           ikke begrundede den anfægtede afgørelse tilstrækkeligt som krævet i artikel 16 i aftalen om Tilsynsmyndigheden og Domstolen.